Σαμαέλ Αούν Βεόρ

Ο Σαμαέλ Αούν Βεόρ (, 6 Μαρτίου 1917 ‒ 24 Δεκεμβρίου 1977) ήταν Κολομβιανός συγγραφέας, φιλόσοφος, ανθρωπολόγος, ψυχολόγος και εσωτεριστής. Ίδρυσε την Παγκόσμια Γνωστική Χριστιανική Κίνηση της Κολομβίας, η οποία γρήγορα εξαπλώθηκε σε περισσότερες από σαράντα χώρες του κόσμου. Το έτος 1956 εγκαταστάθηκε μόνιμα στο Μεξικό όπου θα γινόταν η Πατριαρχική Έδρα της Παγκόσμιας Χριστιανικής Γνωστικής Κίνησης (Movimiento Gnóstico Cristiano Universal ‒ MGCU) και θα ξεκινούσε τη δημόσια ζωή του. Απεβίωσε στην Πόλη του Μεξικού στις 24 Δεκεμβρίου του 1977.

Η Παγκόσμια Γνωστική Χριστιανική Κίνηση της Κολομβίας ιδρύθηκε στις 13 Οκτωβρίου 1960, στη Θιέναγα της Μαγνταλένα, από τον Σαμαέλ Αούν Βεόρ. Η Κυβέρνηση της Μαγνταλένα της απένειμε Νομική Προσωπικότητα μέσω της απόφασης 050, της 20ής Φεβρουαρίου 1961, και με τροποποίηση καταστατικού σύμφωνα με την απόφαση 0264 της 2ας Απριλίου 1985.

Από το 1948 σε ομιλίες του, συστήθηκε με το όνομα Aun Weor ως το όνομα της «Μονάδας» του o «Μποντισάτβα» (Bodhisattva) του «Σεβάσμιου Δασκάλου (Venerable Master) Samael Aun Weor» η «Πραγματική Εσωτερική του Ύπαρξη» το «Βασιλικό Εσωτερικό του Είναι» και «Μονάδα Αντιβασιλέας του πλανήτη Άρη» ο «Αρχάγγελος Samael» εξηγώντας ότι Aun Weor σημαίνει «ο Λόγος ή ο αγγελιοφόρος του Θεού».

Από τις 27 Οκτωβρίου 1954, αφού υποβλήθηκε σε μια τελετή την οποία περιέγραψε ως τη γέννηση του «Εσωτερικού Χριστού» υιοθέτησε και επίσημα το όνομα της «Εσωτερικής του Μονάδας» Samael Aun Weor. Έκτοτε θα υπέγραφε τα έργα του με αυτό το όνομα με το οποίο έγινε ευρέως γνωστός. Στα έργα του ο Αούν Βεόρ αυτοχαρακτηρίζεται «αυθεντικός και νόμιμος Αβατάρας (αγγελιοφόρος) της Nέας Eποχής του Υδροχόου» «Βούδας Μαϊτρέγια» (Maitreya Buddha) «Μυσταγωγός της Νέας Εποχής» «Κάλκι Αβατάρας της Εποχής του Υδροχόου».

Ανακήρυξε την 4η Φεβρουαρίου 1962 μεταξύ 2 και 3 μ.μ. ως το ξεκίνημα της «Νέας Εποχής του Υδροχόου» μιας κοσμικής Νέας Εποχής, η οποία θα ξεκινούσε μια περίοδο έντονων πνευματικών και πολιτιστικών μετασχηματισμών σε όλη την ανθρωπότητα και που προαναγγέλθηκε από την ευθυγράμμιση των πρώτων έξι πλανητών, του Ήλιου, της Σελήνης και του αστερισμού του Υδροχόου αφήνοντας πίσω την «Εποχή των Ιχθύων», της οποίας αντιστοίχως Αβατάρας υπήρξε ο Γιεχοσούα ή Ιησούς Μπεν Παντιρά (Jehoshua ‒ Jesus Ben Pandira).

Από το στενό κύκλο των μαθητών και συνεργατών του Σαμαέλ Αούν Βεόρ, διακρίθηκε για την αφοσίωση στη διδασκαλία και τις πνευματικές του ικανότητες, ο Χοακίν Αμόρτεγι Βαλμπουένα (Joaquín Enrique Amórtegui Valbuena) ή «Α.Δ. Ραβολού» (V.M. Rabolú) τον οποίο επίσημα ο Αούν Βεόρ εξουσιοδότησε το 1976 στη «Μεγάλη Διεθνή Γνωστική Διακήρυξη» να εγκαταστήσει τη Νέα Τάξη και να αναμορφώσει τη Γνωστική Κίνηση, ως Διεθνής Γενικός Συντονιστής της Παγκόσμιας Γνωστικής Χριστιανικής Κίνησης της Νέας Τάξης.

Η διδασκαλία του Σαμαέλ Αούν Βεόρ συντίθεται σε πέντε μεγάλα έργα(*) τα οποία συνιστώνται από τον ίδιο για όλους όσους πραγματικά επιθυμούν να μελετήσουν τον εσωτερικό τους κόσμο, μέσα από την άμεση επαλήθευση, έχοντας ως απαραίτητη προϋπόθεση γι’ αυτό: «Να πάμε πιο πέρα από την απλή φιλολογική ερμηνεία, διανοητικού τύπου».* Τα 5 σπουδαιότερα έργα της διδασκαλίας του Σαμαέλ Αούν Βεόρ:

 Διατριβή της Επαναστατικής Ψυχολογίας (Tratado de Psicología Revolucionaria ‒1975)
 Η Μεγάλη Ανταρσία (La Gran Rebelión ‒1975)
 Ναι Υπάρχει Κόλαση, Ναι Υπάρχει Διάβολος, Ναι Υπάρχει Κάρμα (Sí: Hay Infierno, Diablo Y Karma ‒1973)
 Τα Τρία Βουνά (Las Tres Montañas ‒1972)
 Το Μυστήριο της Χρυσής Άνθησης (El Misterio Del Áureo Florecer ‒1971)

 Ζωή και έργο 
Ο Σαμαέλ Αούν Βεόρ (Samael Aun Weor) γεννήθηκε ως Βίκτωρ Μανουέλ Γκόμεζ Ροντρίγκεζ (Victor Manuel Gomez Rodriguez) στις 6 Μαρτίου 1917, στη Μπογκοτά της Κολομβίας. Οι μεγάλες πνευματικές ανησυχίες του, τον οδήγησαν σε βαθιές έρευνες στο πεδίο της Ψυχολογίας, της Ανθρωπολογίας, της Επιστήμης, του πρακτικού Εσωτερισμού και του πρωτόγονου Χριστιανισμού.

Ως ιδρυτής του Παγκόσμιου Γνωστικισμού διαμόρφωσε τη Γνωστική διδασκαλία μέσα από πολυάριθμα βιβλία και ένα μεγάλο αριθμό διαλέξεων και μυστικιστικών ‒ επιστημονικών συγγραμμάτων η οποία περιλαμβάνει πλήθος εσωτεριστικών πρακτικών και αρχών για την αφύπνιση της Συνείδησης και τη θεμελιώδη αλλαγή της ψυχολογικής κατάστασης του ανθρώπουθεμελιώδη αλλαγή της ψυχολογικής κατάστασης με σκοπό την ανύψωση του πνευματικού, ηθικού, φυσικού και διανοητικού επιπέδου, της Αυτογνωσίας και της Πνευματικής αναγέννησης. Από τις σημαντικότερες πρακτικές που αξιοποιούνται για να επιτευχθούν οι παραπάνω στόχοι είναι η αυτο-παρατήρηση ο θάνατος των ψυχολογικών ελαττωμάτων η μεταβολή των ενεργειών (αλχημεία) η συγκέντρωση, τα μάντρα (mantram),συγκέντρωση, μάντρα (mantram) το αστρικό ξεδίπλωμα και ο διαλογισμός.

Ο Σαμαέλ Αούν Βεόρ αναφέρθηκε στις διδασκαλίες του ως «Το Δόγμα της Σύνθεσης» το οποίο όχι μόνο τονίζει την ύπαρξη της αιώνιας φιλοσοφίας αλλά ότι η υψηλότερη τελεολογική λειτουργία της είναι η επίτευξη της «Χριστικοποίησης» και της «Τελικής Οριστικής Απελευθέρωσης» ή «Αυτοπραγμάτωσης».J. Gordon Melton & Martin Baumann Religions of the World, σελ. 553, ABC-Clio, 2002  ISBN 1-57607-223-1 Τα έργα του έγιναν δημοφιλή μεταξύ των ασκούμενων του αποκρυφισμού και του Δυτικού εσωτερισμού και μεταφράστηκαν σε πολλές γλώσσες. Το δόγμα του μελετάται ευρέως και οι πρακτικές του εφαρμόζονται μέχρι σήμερα, από Γνωστικιστικές ομάδες σε ολόκληρο τον κόσμο.

Σε ηλικία 12 ετών, στάλθηκε σε Ρωμαιοκαθολικό σχολείο Ιησουιτών για να ολοκληρώσει τη βασική εκπαίδευση, αλλά σύντομα εγκατέλειψε τις σπουδές του, απογοητευμένος από τη θρησκεία επενδύοντας τον περισσότερο χρόνο του στη μελέτη μεταφυσικών και εσωτερικών πραγματειών στο διαλογισμό και στην πλήρη ανάπτυξη των δικών του εσωτερικών δυνάμεων. Στο αυτοβιογραφικό του έργο «Τα Τρία Βουνά» ο Σαμαέλ Αούν Βεόρ διηγείται ανάμεσα σε άλλα, τους τρόπους με τους οποίους είχε ήδη αφομοιώσει στην κατανόηση του έναν αχανή όγκο εσωτερικής γνώσης, πριν ακόμα φτάσει στην ενηλικίωση. Έτσι στην ηλικία των 17 ετών, του ζητήθηκε να δώσει διαλέξεις στο τοπικό Θεοσοφικό Κέντρο και ένα χρόνο αργότερα, έγινε δεκτός στην εταιρεία αποκρυφισμού Fraternitas Rosicruciana Antiqua (F.R.A.). Ενόσω ήταν μαθητής στο F.R.A., μεθοδικά μελέτησε ολόκληρη τη Ροδοσταυρική βιβλιοθήκη, επεκτείνοντας τη διανοητική του παιδεία και την πνευματική καλλιέργεια σε μια ακόρεστη αναζήτηση για την κατανόηση των βαθύτερων αληθειών του σύμπαντος και το στενό μονοπάτι της αληθινής θρησκείας. Ο Σαμαέλ Αούν Βεόρ, μελετώντας την αχανή Ροδοσταυρική βιβλιογραφία ανακάλυψε το «Μεγάλο Αρκάνο» το υπέρτατο κλειδί, το οποίο σύμφωνα με τον ίδιο υποθάλπεται κάτω από όλες τις μεγάλες θρησκείες του κόσμου και είναι το μέσο για την πνευματική ολοκλήρωση του ανθρώπου (Αυτοπραγμάτωση).

Τα τελευταία χρόνια της δεκαετίας του 1940, γνώρισε τη σύντροφο της ζωής του Αρνόλντα Γκάρρο Μόρα ή «Λιτελάντες» (Arnolda Litelantes Garro Mora de Gómez) η οποία κατά τη διάρκεια του τριαντα-πεντάχρονου γάμου τους, έγινε η εσωτερική του συνεργάτης και μητέρα των τεσσάρων παιδιών του. Στο βιβλίο του «Πραγματεία Απόκρυφης Ιατρικής και Πρακτικής Μαγείας» ο Σαμαέλ Αούν Βεόρ αναφέρει, ότι το 1946 η σύζυγός του αποκάλυψε ότι είχε μυηθεί στην απόκρυφη επιστήμη των «Χίνας» (Jinas). Έκτοτε εκείνη τον δίδαξε τη μυστική τεχνική της «κατάστασης Χίνας» (estado de Jinas) κατά την οποία ο ερευνητής θέτει το φυσικό του σώμα στο Υπερδιάστημα και κινείται συνειδητά μέσα σε αυτό, με τη δυνατότητα μετασχηματισμού σε διαφορετική μορφή ή σχήμα κατά βούληση (Nahualismο) παρακάμπτοντας την πυκνότητα της ύλης, τη βαρύτητα, την απόσταση και το χρόνο.

Τον Μάιο του 1950 υπό το όνομα «Aun Weor», εξέδωσε το πρώτο του βιβλίο με τίτλο «Ο Τέλειος Γάμος ή η Πόρτα της Εισόδου στη Μύηση» με τη βοήθεια των στενών μαθητών του. Σε αυτό ο Σαμαέλ ξεκινά την ομιλία του με μια βιογραφική αναφορά, η οποία έχει ως στόχο να παρουσιάσει τις βάσεις της πνευματικής του εξουσίας. Ως διαφορά σε σχέση με τους αντιπάλους του, υπογραμμίζει το γεγονός ότι εγκατέλειψε τις θεωρίες και αφιερώθηκε πλήρως στις πρακτικές του διαλογισμού και της εσωτερικής ανάπτυξης, εμπειρία μέσω  της οποίας θα μπορούσε να εισέλθει στο «μυητικό μονοπάτι» το οποίο του επέτρεψε να ανακτήσει τη μνήμη των προηγούμενων υπάρξεών του. Το 1961, ο Σαμαέλ ανέλαβε μια μακρά αναθεώρηση του κειμένου του πρώτου του βιβλίου «Ο Τέλειος Γάμος». Το νέο κείμενο επιφέρει μια σειρά από τροποποιήσεις, όχι μόνο ως προς το ύφος, αλλά κυρίως δογματικές. Σχεδόν πέντε χρόνια αργότερα, το 1966, δόθηκε στη δημοσιότητα η αναθεωρημένη και διευρυμένη έκδοση του βιβλίου με τίτλο «Ο Τέλειος Γάμος» στο οποίο ο Αούν Βεόρ αποκάλυπτε το μυστικό της σεξουαλικότητας ως τον ακρογωνιαίο λίθο των μεγάλων θρησκειών του κόσμου. Σύμφωνα με το ημερολόγιό του, το να γράφει για το σεξ με τόσο ειλικρινή τρόπο αντιμετωπίστηκε με περιφρόνηση από την πλειοψηφία του κοινού εκείνη την εποχή. Θεωρούμενος ως ανήθικος και πορνογραφικός ο Αούν Βεόρ βρέθηκε σε φυγή από τους θυμωμένους όχλους που προσπαθούσαν να τον φιμώσουν με βίαια μέσα.

Από τις 14 έως τις 19 Μαρτίου 1952, ο Σαμαέλ Αούν Βεόρ πέρασε πέντε ημέρες στη φυλακή για «διάπραξη του εγκλήματος της θεραπείας των αρρώστων». Την αφήγηση της φυλάκισής του κατέγραψε σε ένα προσωπικό ημερολόγιο, που δημοσίευσε αργότερα ως «Μυστικές Σημειώσεις ενός Γκουρού». Τον Αύγουστο του 1977 είχε αναπτύξει καρκίνο του στομάχου. Καθώς η κατάστασή του χειροτέρευε συνεχώς, αναγκάστηκε να σταματήσει τις δημόσιες εμφανίσεις και συνεντεύξεις του στα τηλεοπτικά και ραδιοφωνικά μέσα, λόγω του εξουθενωτικού πόνου στο στομάχι. Πέθανε (αποσαρκώθηκε κατά τη γνωστική εσωτεριστική ορολογία) στις 24 Δεκεμβρίου του 1977 σε ηλικία 60 ετών.

Μέχρι το τέλος της ζωής του, ο Σαμαέλ Αούν Βεόρ εξέδωσε πάνω από 70 βιβλία από τα οποία δεν έλαβε ποτέ εισόδημα. Ο λόγος ήταν η θεληματική παραίτησή του από τα πνευματικά του διακαιώματα «χάριν της Διδασκαλίας και για το καλό όλης της πονεμένης ανθρωπότητας». Όπως ο ίδιος έλεγε, έπρεπε να ζει με τις έκτακτες εκούσιες εισφορές του κόσμου και των μελών της Γνωστικής Κίνησης. Σε Γνωστικό Συνέδριο που έλαβε χώρα στις 29 Οκτωβρίου του 1976 στη Γουαδαλαχάρα του Μεξικού, με επίτιμο καλεσμένο τον Μάριο Α. Μορένο (Mario Fortino Alfonso Moreno Reyes ‒ Cantinflas) ο Σαμαέλ Αούν Βεόρ δήλωσε:«Αγαπητοί μου αδελφοί, σήμερα όπως και στο παρελθόν, όπως και θα συνεχίσω να κάνω στο μέλλον, αποκηρύσσομαι των πνευματικών μου δικαιωμάτων. Το μόνο που επιθυμώ είναι, αυτά τα βιβλία να πωλούνται φτηνά, ώστε να είναι προσιτά στους φτωχούς και σε όλους αυτούς που υποφέρουν και κλαίνε. Μακάρι και ο πιο δυστυχισμένος πολίτης να μπορέσει να αγοράσει αυτά τα βιβλία με τα λίγα πέσο που έχει στην τσέπη του, αυτό είναι όλο».Διατηρούσε παράλληλα επικοινωνία με τον Swami Sivananda Saraswati με τον οποίο προσπάθησαν να δημιουργήσουν ένα κοινό μέτωπο για την προώθηση των αξιών της «Αφύπνισης της Συνείδησης» σε όλο τον κόσμο. Το εγχείρημα αυτό τερματίστηκε με το θάνατο του Swami Sivananda στις 14 Ιουλίου 1963, σε ηλικία 75 ετών.

 Παραπομπές 

 Βιβλιογραφία 








Κατηγορία:Κολομβιανοί συγγραφείς
Κατηγορία:Θρησκευτικά πρόσωπα και προσωπικότητες
Κατηγορία:Αυτοβιογράφοι